Υπουργείο Δικαιοσύνης, Διαφάνειας και Ανθρωπίνων Δικαιωμάτων

Το Υπουργείο Δικαιοσύνης, Διαφάνειας και Ανθρωπίνων Δικαιωμάτων δημιουργήθηκε στις 7 Οκτωβρίου 2009 και καταργήθηκε στις 8 Ιουλίου 2019 οπότε και ξαναπήρε την αρχική του ονομασία Υπουργείο Δικαιοσύνης. Έδρευε στη λεωφόρο Μεσογείων 96, Αθήνα.

Στις αρμοδιότητες του Υπουργείου περιλαμβάνονταν κυρίως η παροχή των αναγκαίων μέσων για την ικανοποίηση των οργανωτικών και λειτουργικών αναγκών της δικαιοσύνης (δικαστήρια, δικαστικοί λειτουργοί, δικαστικοί υπάλληλοι), η εποπτεία και ρύθμιση των νομικών λειτουργημάτων και επαγγελμάτων (δικηγόροι, συμβολαιογράφοι, δικαστικοί επιμελητές), η εποπτεία επί των Υποθηκοφυλακείων και Κτηματολογικών Γραφείων, η σχεδίαση και εφαρμογή της γενικής σωφρονιστικής πολιτικής, η κίνηση της διαδικασίας απονομής χάριτος, η ανάπτυξη διοικητικών δράσεων πρόληψης της εγκληματικότητας, η εναρμόνιση των κανόνων της εσωτερικής έννομης τάξης προς του κανόνες του διεθνούς δικαίου, η καθιέρωση και η ενίσχυση κανόνων διαφάνειας στη λειτουργία των θεσμών του κράτους, ο σχεδιασμός, η επεξεργασία, ο συντονισμός και η παρακολούθηση της εφαρμογής προγραμμάτων και σχεδίων δράσης κατά της διαφθοράς και η εμπέδωση και η προαγωγή της προστασίας των ανθρωπίνων δικαιωμάτων και των θεμελιωδών ελευθεριών.

Επίσης ο "επί της δικαιοσύνης υπουργός" προσυπογράφει κάθε νόμο που ψηφίζεται από την Βουλή.

 Ιστορία 
 Στις 7 Οκτωβρίου 2009 με την απόφαση 2876/7.10.2009 του πρωθυπουργού Γ. Παπανδρέου το Υπουργείο Δικαιοσύνης μετονομάστηκε σε Υπουργείο Δικαιοσύνης, Διαφάνειας και Ανθρωπίνων Δικαιωμάτων.

 Διατελέσαντες Υπουργοί Δικαιοσύνης, Διαφάνειας και Ανθρωπίνων Δικαιωμάτων 
 Όνομα  Έναρξη Θητείας  Λήξη Θητείας  Κυβέρνηση  Σημειώσεις Χάρης Καστανίδης  7 Οκτωβρίου 2009  17 Ιουνίου 2011  Κυβέρνηση Γιώργου Παπανδρέου 2009   Μιλτιάδης Παπαϊωάννου  17 Ιουνίου 2011  11 Νοεμβρίου 2011 Ανασχηματισμός 11 Νοεμβρίου 2011  17 Μαΐου 2012  Κυβέρνηση Λουκά Παπαδήμου 2011   Χρήστος Γεραρής  17 Μαΐου 2012  21 Ιουνίου 2012  Υπηρεσιακή κυβέρνηση Παναγιώτη Πικραμμένου 2012  Βουλευτικές Εκλογές Μαΐου 2012 Αντώνης Ρουπακιώτης  21 Ιουνίου 2012  25 Ιουνίου 2013  Κυβέρνηση Αντώνη Σαμαρά 2012  Βουλευτικές Εκλογές Ιουνίου 2012 Χαράλαμπος Αθανασίου  25 Ιουνίου 2013  27 Ιανουαρίου 2015  Κυβέρνηση Αντώνη Σαμαρά 2012  ΑνασχηματισμόςΝίκος Παρασκευόπουλος27 Ιανουαρίου 201528 Αυγούστου 2015Κυβέρνηση Αλέξη Τσίπρα Ιανουαρίου 2015Βουλευτικές Εκλογές Ιανουαρίου 2015Δημήτρης Παπαγγελόπουλος28 Αυγούστου 201523 Σεπτεμβρίου 2015Υπηρεσιακή Κυβέρνηση Βασιλικής Θάνου 2015Νίκος Παρασκευόπουλος23 Σεπτεμβρίου 20155 Νοεμβρίου 2016Κυβέρνηση Αλέξη Τσίπρα Σεπτεμβρίου 2015Βουλευτικές Εκλογές Σεπτεμβρίου 2015Σταύρος Κοντονής 5 Νοεμβρίου 201628 Αυγούστου 2018ΑνασχηματισμόςΜιχάλης Καλογήρου28 Αυγούστου 20188 Ιουλίου 2019Ανασχηματισμός

 Εξωτερικοί σύνδεσμοι 
 Επίσημη ιστοσελίδα του Υπουργείου Δικαιοσύνης, Διαφάνειας και Ανθρωπίνων Δικαιωμάτων 

*